મળતી માહિતી મુજબ જયપુર ખાતે આગામી 10મી સપ્ટેમ્બરે યોજાનાર ભાજપની રેલી માટે આમંત્રણ આપવાના ઉદ્દેશ સાથે વસુંધરા રાજે આજે ગાંધીનગર પહોંચ્યાં. તેઓ ઍરપોર્ટથી સીધા ગાંધીનગર આવ્યાં અને મુખ્યમંત્રી નરેન્દ્ર મોદી સાથે મુલાકાત કરવા તેમના નિવાસ સ્થાને પહોંચ્યાં. બંને નેતાઓએ લગભગ એક કલાક સુધી મંત્રણા કરી. બેઠક દરમિયાન વસુંધરા રાજેએ ગુજરાતમાં નરેન્દ્ર મોદીના નેતૃત્વમાં સતત ત્રણ વિધાનસભા ચૂંટણીઓમાં વિજય અંગે માહિતી મેળવી.